บิ๊กโจ๊ก อัดฉีด สนฉัตร-ลักษิกา เพิ่มอีก 1 ล้าน หลังซิวเงิน อชก.
บิ๊กโจ๊ก พล.ต.ต.สุรเชษฐ์ หักพาล ในฐานะผู้จัดการทีมหวดลูกสักหลาดไทย มอบเงินอัดฉีด 1 ล้านบาทให้ ต้น สนฉัตร รติวัฒน์ และ ลัก ลักษิกา คำขำ ไปแบ่งกันจากผลงาน 1 เหรียญเงิน ประเภทคู่ผสม ในศึกเทนนิสกีฬาเอเชียนเกมส์ 2018 พร้อมเลี้ยงขอบคุณนักกีฬาและเจ้าหน้าที่ทุกคน นอกจากนี้ ยังชวนคนไทยส่งใจเชียร์ทีมหวดสู้ศึกเดวิสคัพ ที่จะมีขึ้นในสุดสัปดาห์นี้ด้วย,เมื่อวันที่ 13 ก.ย. ที่ ห้องสุรวงศ์บอลรูม โรงแรม แบงค็อก แมริออท เดอะ สุรวงศ์ บิ๊กโจ๊ก พล.ต.ต.สุรเชษฐ์ หักพาล รองผู้บัญชาการตำรวจท่องเที่ยว อุปนายกสมาคมกีฬาเทนนิส ลอนเทนนิสสมาคมแห่งประเทศไทยฯ และผู้จัดการทีมเทนนิสชุดเอเชียนเกมส์ ครั้งที่ 18 เป็นประธานในงานแสดงความยินดีกับทีมเทนนิสทีมชาติไทย ผู้ฝึกสอน และเจ้าหน้าที่ประจำทีม ชุดเข้าร่วมการแข่งขันกีฬาเอเชียนเกมส์ ครั้งที่ 18 โดยมี บิ๊กเอ๋ นายกิตตน์สมบัติ เอื้อมมงคล นายกสมาคมกีฬาเทนนิสฯ พร้อมด้วยคณะกรรมการอำนวยการสมาคมกีฬาเทนนิสฯ และ ร.ต.อ.วรพล ทองคำชู อดีตนักเทนนิสทีมชาติไทย ในฐานะผู้ช่วยผู้จัดการทีมเทนนิสเอเชียนเกมส์ ร่วมด้วย,ในโอกาสนี้ พล.ต.ต.สุรเชษฐ์ ในฐานะผู้จัดการทีมเทนนิสชุดเอเชียนเกมส์ ครั้งที่ 18 ยังได้กล่าวแสดงความยินดี และมอบเงินรางวัลตอบแทนความสำเร็จ รวมทั้งสิ้น 1,000,000 บาท ให้แก่ ต้น สนฉัตร รติวัฒน์ นักเทนนิสชายทีมชาติไทย และ ลัก ลักษิกา คำขำ นักเทนนิสหญิงทีมชาติไทย ซึ่งมีครอบครัวมารับแทน (คนละ 500,000 บาท) ที่ร่วมกันทำผลงานด้วยการคว้าเหรียญเงินจากการแข่งขันประเภทคู่ผสม ในการแข่งขันกีฬาเอเชียนเกมส์ ครั้งที่ 18 จาการ์ตา ปาเล็มบัง 2018 ณ เมืองปาเล็มบัง ประเทศอินโดนีเซีย ระหว่างวันที่ 18 ส.ค.-2 ก.ย. ที่ผ่านมา,บิ๊กโจ๊ก พล.ต.ต.สุรเชษฐ์กล่าวว่า ขอบคุณนักกีฬาเทนนิสทีมชาติไทยทุกคนที่ทำหน้าที่กันอย่างเต็มที่ รวมถึงขอบคุณสตาฟฟ์โค้ช เจ้าหน้าที่สมาคมกีฬาเทนนิสฯ ตลอดจนผู้ที่เกี่ยวข้องทุกฝ่าย และขอแสดงความยินดีกับสนฉัตร รติวัฒน์ และ ลักษิกา คำขำ ที่ร่วมกันทำผลงานคว้าเหรียญเงินจากการแข่งขันเทนนิส ประเภทคู่ผสม ในมหกรรมกีฬาของชาวเอเชีย หรือเอเชียนเกมส์ ครั้งที่ 18 ซึ่งสร้างชื่อเสียงให้กับประเทศไทย,สำหรับตนนั้นมีความยินดีเป็นอย่างยิ่งที่จะให้การสนับสนุนวงการกีฬาเทนนิสเมืองไทย เพราะตนคลุกคลีอยู่ในวงการเทนนิสมานานและเล่นเทนนิสอยู่ประจำ หลังจากนี้ก็ขอเชิญชวนคนไทยร่วมเชียร์และส่งกำลังใจให้นักเทนนิสชายทีมชาติไทย ที่จะลงสนามทำศึกเทนนิสชิงแชมป์โลก ประเภททีมชาย รายการ เดวิสคัพ ปี 2018 กลุ่ม 2 โซนเอเชีย/โอเชียเนีย รอบสาม หรือรอบชิงชนะเลิศ ซึ่งทีมชาติไทยพบ ทีมชาติเลบานอน ที่ศูนย์พัฒนากีฬาเทนนิสแห่งชาติ เมืองทองธานี ระหว่างวันที่ 15-16 ก.ย.นี้ด้วย
บิ๊กโจ๊ก ในฐานะผู้จัดการทีมหวดลูกสักหลาดไทย มอบเงินอัดฉีด 1 ล้านบาทให้ ต้น สนฉัตร รติวัฒน์ และ ลัก ลักษิกา คำขำ ไปแบ่งกันจากผลงาน 1 เหรียญเงิน ประเภทคู่ผสมเอเชียนเกมส์ 2018
บิ๊กโจ๊ก,พล.ต.ต.สุรเชษฐ์ หักพาล,สนฉัตร รติวัฒน์,ลักษิกา คำขำ,เทนนิส